
DR.30.9.2004 61 

 

  

 

jika ada satu insentif yang baik untuk industri ini ditempatkan di Sabah, sudah pasti satu 
masa nanti ia adalah satu kemungkinan.  Terima kasih. 

 Saya teruskan.  Yang Berhormat bagi Tumpat membangkitkan tentang isu 
royalti minyak.  Perkara ini masih lagi berada dalam proses perundangan dan pendirian 
kerajaan ialah kerajaan tidak wajib untuk membayar wang 5 peratus ini kepada negeri 
Terengganu dan perkara ini masih lagi dalam proses perundangan.  Tetapi yang 
penting dalam konteks ini ialah kerajaan terus menyalurkan peruntukan kepada negeri 
Terengganu  cuma namanya berbeza – namanya Wang Ihsan.  Di segi 
perbelanjaannya tidak banyak berbeza dengan kaedah dulu.   

Yang membanggakan kita ialah di bawah kaedah yang dipraktikkan oleh 
Kerajaan Barisan Nasional sebelum ini dan sekarang ini ialah kita dapati bahawa ia 
telah dapat disalurkan kepada kumpulan-kumpulan yang benar-benar memerlukan 
bantuan.  Kalau pada peringkat awal wang ini digunakan untuk membina infrastruktur 
tetapi dalam tempoh lima enam tahun ini kita dapati bahawa kita dapat memberi 
bantuan kepada pelajar-pelajar sekolah, juga untuk memberi pinjaman kepada 
kumpulan-kumpulan tertentu.   

Jelas sekali kita dapati bahawa kaedah yang digunakan hari ini adalah lebih 
baik daripada dahulu dan Wang Ihsan ini telah banyak membantu untuk meningkatkan 
taraf hidup rakyatnya.  Yang pentingnya ialah kepentingan rakyat Terengganu dan 
rakyat Terengganu berpuas hati dengan kaedah ini. 

 Tuan Pengerusi [Datuk Dr. Yusof bin Yacob]:  Ya, Yang Berhormat bagi 
Tumpat. 

 Dato' Kamarudin bin Jaffar:   Terima kasih Tuan Pengerusi.  Terima kasih 
Yang Berhormat Menteri.  Kalau untuk Terengganu, oleh kerana terdapat minyak dan 
gas di perairan berhampiran Terengganu, maka pendirian   kerajaan sekarang  ialah 
memberikan kepada rakyat Terengganu dalam  bentuk  wang  ihsan.   Adakah secara 
lojiknya prinsip yang sama akan diterima oleh rakyat Kelantan, yang mana minyak dan 
gas ditemui di lautan berdekatan dengan Kelantan. 

 Adakah selepas ini kita akan mendengar bahawa rakyat Kelantan pula akan 
menerima bantuan sumbangan daripada Kerajaan Pusat dalam apa yang dinamakan 
wang  ihsan. 

 Dato' Mustapa bin Mohamed:  Ini Tuan Pengerusi tidak berbangkit kerana di 
Kelantan belum ada lagi petroleum ataupun gas dikeluarkan, yang ada akan bermula 
awal tahun depan 2005 ialah di kawasan JDA ataupun Joint Development Authority, 
iaitu suatu kawasan yang diterokai bersama  antara  Kerajaan Malaysia dan Kerajaan 
Thailand (50-50 joint venture) dan dalam hal ini kesemua royalti akan diperolehi oleh 
Kerajaan Pusat kerana ia merupakan joint venture. 

 Oleh kerana kawasan ini merupakan kawasan yang dipertikaikan oleh kedua-
dua buah negara  lebih 10 tahun yang lalu, maka kerajaan membuat keputusan untuk 
menubuhkan sebuah syarikat dan ditubuhkan JDA, dimiliki oleh Kerajaan Malaysia dan 
Kerajaan Thailand.  Jadi, persoalannya Yang Berhormat bagi Tumpat tidak berbangkit 
setakat ini kerana belum ada petroleum dan gas. 

 Tetapi jika suatu masa nanti ianya berbangkit, perkara ini sudah pasti akan 
diberi pertimbangan sewajarnya oleh kerajaan tentang wang  ihsan seperti mana yang 
diberikan kepada Terengganu.   

 Seterusnya perkataan “NGV” ini juga ada kaitan dengan Petronas.  Ahli-ahli 
Yang Berhormat bagi Ledang dan juga Sekijang tadi  ada membangkitkan tentang 
NGV.  Pada masa ini ada 38 buah stesen NGV di seluruh negara.  Kenderaan yang 
menggunakannya sebanyak 11,600 iaitu satu angka yang kecil dan kerajaan sedar 
bahawa ada halangan-halangan tertentu.  Itu sebabnya kita telah memberikan 
pengecualian cukai kepada peralatan conversion.  Jadi, itu yang diberikan oleh 
kerajaan, insentif iaitu ada tax exemption.  Jadi cadangan supaya kerajaan membiayai 
sepenuhnya pembelian  conversion  kit ini, ini satu perkara yang sukar untuk 
dipertimbangkan oleh kerajaan, kerana kita tidak memberi subsidi secara umumnya 
kepada orang-orang yang berpendapatan tinggi.                  

 Dalam pada itu Petronas akan terus menggalakkan penggunaan NGV.  Untuk 
makluman Ahli Yang Berhormat harga NGV pada hari ini 58.5 sen seliter berbanding 
dengan harga diesel hari ini 78.5 sen seliter, iaitu NGV ini 20 sen seliter lebih murah 



jika ada satu insentif yang baik untuk industri ini ditempatkan di Sabah, sudah pasti satu masa nanti ia adalah satu kemungkinan. Terima kasih. Saya teruskan. Yang Berhormat bagi Tumpat membangkitkan tentang isu royalti minyak. Perkara ini masih lagi berada dalam proses perundangan dan pendirian kerajaan ialah kerajaan tidak wajib untuk membayar wang 5 peratus ini kepada negeri Terengganu dan perkara ini masih lagi dalam proses perundangan. Tetapi yang penting dalam konteks ini ialah kerajaan terus menyalurkan peruntukan kepada negeri Terengganu cuma namanya berbeza- namanya Wang Ihsan. Di segi perbelanjaannya tidak banyak berbeza dengan kaedah dulu. Yang membanggakan kita ialah di bawah kaedah yang dipraktikkan oleh Kerajaan Barisan Nasional sebelum ini dan sekarang ini ialah kita dapati bahawa ia telah dapat disalurkan kepada kumpulan-kumpulan yang benar-benar memerlukan bantuan. Kalau pada peringkat awal wang ini digunakan untuk membina infrastruktur tetapi dalam tempoh lima enam tahun ini kita dapati bahawa kita dapat memberi bantuan kepada pelajar-pelajar sekolah, juga untuk memberi pinjaman kepada kumpulan-kumpulan tertentu. Jelas sekali kita dapati bahawa kaedah yang digunakan hari ini adalah lebih baik daripada dahulu dan Wang Ihsan ini telah banyak membantu untuk meningkatkan taraf hidup rakyatnya. Yang pentingnya ialah kepentingan rakyat Terengganu dan rakyat Terengganu berpuas hati dengan kaedah ini. Tuan Pengerusi [Datuk Dr. Yusof bin Yacob]: Ya, Yang Berhormat bagi Tumpat. Dato' Kamarudin bin Jaffar: Terima kasih Tuan Pengerusi. Terima kasih Yang Berhormat Menteri. Kalau untuk Terengganu, oleh kerana terdapat minyak dan gas di perairan berhampiran Terengganu, maka pendirian kerajaan sekarang ialah memberikan kepada rakyat Terengganu dalam bentuk wang ihsan. Adakah secara lojiknya prinsip yang sama akan diterima oleh rakyat Kelantan, yang mana minyak dan gas ditemui di lautan berdekatan dengan Kelantan. Adakah selepas ini kita akan mendengar bahawa rakyat Kelantan pula akan menerima bantuan sumbangan daripada Kerajaan Pusat dalam apa yang dinamakan wang ihsan. Dato' Mustapa bin Mohamed: Ini Tuan Pengerusi tidak berbangkit kerana di Kelantan belum ada lagi petroleum ataupun gas dikeluarkan, yang ada akan bermula awal tahun depan 2005 ialah di kawasan JDA ataupun Joint Development Authority, iaitu suatu kawasan yang diterokai bersama antara Kerajaan Malaysia dan Kerajaan Thailand (50-50 joint venture) dan dalam hal ini kesemua royalti akan diperolehi oleh Kerajaan Pusat kerana ia merupakan joint venture. Oleh kerana kawasan ini merupakan kawasan yang dipertikaikan oleh kedua- dua buah negara lebih 10 tahun yang lalu, maka kerajaan membuat keputusan untuk menubuhkan sebuah syarikat dan ditubuhkan JDA, dimiliki oleh Kerajaan Malaysia dan Kerajaan Thailand. Jadi, persoalannya Yang Berhormat bagi Tumpat tidak berbangkit setakat ini kerana belum ada petroleum dan gas. Tetapi jika suatu masa nanti ianya berbangkit, perkara ini sudah pasti akan diberi pertimbangan sewajarnya oleh kerajaan tentang wang ihsan seperti mana yang diberikan kepada Terengganu. Seterusnya perkataan "NGV" ini juga ada kaitan dengan Petronas. Ahli-ahli Yang Berhormat bagi Ledang dan juga Sekijang tadi ada membangkitkan tentang NGV. Pada masa ini ada 38 buah stesen NGV di seluruh negara. Kenderaan yang menggunakannya sebanyak 11,600 iaitu satu angka yang kecil dan kerajaan sedar bahawa ada halangan-halangan tertentu. Itu sebabnya kita telah memberikan pengecualian cukai kepada peralatan conversion. Jadi, itu yang diberikan oleh kerajaan, insentif iaitu ada tax exemption. Jadi cadangan supaya kerajaan membiayai sepenuhnya pembelian conversion kit ini, ini satu perkara yang sukar untuk dipertimbangkan oleh kerajaan, kerana kita tidak memberi subsidi secara umumnya kepada orang-orang yang berpendapatan tinggi. Dalam pada itu Petronas akan terus menggalakkan penggunaan NGV. Untuk makluman Ahli Yang Berhormat harga NGV pada hari ini 58.5 sen seliter berbanding dengan harga diesel hari ini 78.5 sen seliter, iaitu NGV ini 20 sen seliter lebih murah.